በጅቡቲ የሚኖሩ ኢትዮጵያውያን ለህዳሴው ግድብ ከ10 ሺህ ዶላር በላይ ቦንድ ለመግዛት ቃል ገቡ
በጅቡቲ የሚኖሩ ኢትዮጵያውያንና ትውልደ ኢትዮጵያውያን ለታላቁ ህዳሴ ግድብ ግንባታ ከ10ሺ ዶላር በላይ ቦንድ ለመግዛት ቃል ገቡ።ቦንድ ለመግዛት ቃል የገቡት የግድቡ ግንባታ የተጀመረበትን ሰባተኛ አመት በጅቡቲ ከሰሞኑ ሲያከብሩ ነው።የውጭ ጉዳይ ሚኒስቴር ለኢዜአ በላከው መግጫ አንዳመለከተው በእለቱ በተደረገው የቦንድ ሽያጭ ቃል ከተገባው 10 ሺህ 300 ዶላር ውስጥ የሁለት ሺህ 300 ዶላር ቦንድ ግዢ ፈጽመዋል።በጅቡቲ የኢትዮጵያ አምባሳደር ሻሜቦ ፊታሞ በዚሁ ወቅት እንዳሉት የታላቁ የኢትዮጵያ ህዳሴ ግድብ ግንባታ በአገርና በውጭ በሚኖሩ ኢትዮጵያውያንና ትውልደ ኢትዮጵያውያን ተጠናክሮ ቀጥሏል።በጅቡቲ የሚኖሩ ኢትዮጵያውያንና ትውልደ ኢትዮጵያውያን እንዲሁም የኢትዮጵያ ወዳጆች እስካሁን በቦንድ ግዥ፤ በስጦታና በሌሎች የገቢ ማሰባሰቢያ መርሃ ግብሮች ከ 2 ነጥብ 5 ሚሊዮን ዶላር በላይ አበርክተዋል።ግድቡ እስኪጠናቀቅ ድረስ ድጋፋቸውን እንዲቀጥሉ አምባሳደሩ ጥሪ ማቅረባቸውን የውጭ ጉዳይ መግለጫ ያመለክታል።ግድቡ ከተጀመረበት ጊዜ ጀምሮ በውጭ አገራት ከሚኖሩ ኢትዮጵያዊያንና ትውልደ ኢትዮጵያዊያን ከ800 ሺህ ዶላር በላይ መገኘቱን ከሚኒስቴሩ የተገኘው መረጃ ያስረዳል። 